Բեյլե Հերկուլանե

Բեյլե Հերկուլանե (,  (Հերկուլեսբադ),  (Հերկուլեշֆյուրդյո)), առողջարանային քաղաք Ռումինիայում՝ Կարաշ Սևերին ժուդեցում (շրջանում), երկրի մայրաքաղաք Բուխարեստից 295, Ռեշիցա քաղաքից 62, Տիմիշոարայից 134, Կրայովայից 126 կիլոմետր հեռավորության վրա։ Զբաղեցնում է 47 քառակուսի կիլոմետր տարածք։ Բնակչության թվաքանակը 2009 թվականի տվյալներով եղել է 6.051:

Բնակչություն 
2002 թվականի տվյալներով քաղաքի բնակչության թվաքանակը եղել է 6.019: 

Քաղաքի բնակչության ազգային կազմը.

Մայրենի լեզու են հայտարարել՝

Քաղաքի բնակչության կազմը ըստ դավանանքի.

Պատմություն 
Հնագիտական պեղումների արդյունքները վկայում են, որ քաղաքի ներկայիս տարածքում ու շրջակայքում մարդիկ բնակություն են հաստատել դեռևս հինքարեդարյան ժամանակներից։ Peștera Hoților-ում («Գողերի քարանձավ») հայտնաբերվել են հնագույն մշակութային մի շարք շերտեր, ներառյալ մուստիերյան, միջինքարեդարյան և ուշ նորքարեդարյան ժամանակների վկայություններ։

Առողջարանը 
Ժողովրդական ավանդազրույցի համաձայն՝ հոգնած Հերակլեսը կանգ է առել գետահովտում՝ լոգանք ընդունելու և հանգստանալու։ Պեղումների արդյունքում հայտնաբերվել են Հերակլեսի վեց արձան, հինհռոմեական քարե արձանագրություններ, որոնց վկայությամբ՝ 153 թվականից այստեղ բնակավայր է եղել, ուր հանգստանալու, կազդուրվելու համար այցելել են հինհռոմեացի արիստոկրատներ, լոգանքներ ընդունել Հերակլեսի բաղնիքում (լատիներեն՝ Ad aquas Herculi sacras): Հինհռոմեական դարաշրջանի ավարտից հետո առողջարանի դերն ու նշանակությունը նվազել է, բայց հանքային աղբյուրների ջրերից մարդիկ, թեև համեմատաբար քիչ, շարունակել են օգտվել։

Առողջարանը վերազարթոնք է ապրել 18-րդ դարում, երբ թուրքերից անցել է ավստրիացիների տիրապետության տակ։ 1736 թվականին և հետագա տասնամյակներում այստեղ նոր լոգարաններ են շարք մտել։

Երկրորդ համաշխարհային պատերազմից առաջ, երբ այստեղ կառուցվել են առաջին ժամանակակից հյուրանոցները (ինչպես, օրինակ, H Cerna-ն, 1930 թ.), առողջարանը բազմաթիվ այցելուներ է ունեցել արևմտաեվրոպական երկրներից։ Կոմունիստական ժամանակներում շարք են մտել նորանոր հանգստյան տներ, առողջարաններ, հյուրանոցներ՝ հիմնականում կենսաթոշակառուների ու պետական ծառայողների համար։ Սեփականաշնորհումից հետո վատ կառավարման հետևանքով հատկապես ավստրոհունագարական ժամանակների որոշ օբյեկտներ ծանր դրության մեջ են հայտնվել։ 2010-ական թվականների վերջերին Herculane Project անվանումը կրող ոչ կառավարական մի կազմակերպություն է հիմնվել, որն զբաղվում է դրանց վերականգնման ու վերակառուցման աշխատանքներով։

Կլիմա

Առողջարանային այս քաղաքին բնորոշ է խոնավ մայրցամաքային կլիման(Köppen climate classification-ի դասակարգմամբ՝ Cfb):

Պատկերասրահ

Ծանոթագրություններ

Գրականություն 
 Elke Hoffmann, Peter-Dietmar Leber und Walter Wolf: Das Banat und die Banater Schwaben. Band 5. Städte und Dörfer, Mediengruppe Universal Grafische Betriebe München GmbH, München, 2011, 670 Seiten, ISBN 3-922979-63-7.
 Herbert Rosendorfer: Herkulesbad. Eine österreichische Geschichte. München : Nymphenburger, 1985.

Արտաքին հղումներ 

 Baile Herculane
 Imagini vechi din Băile Herculane
 Website der Stadt Herkulesbad
 Unterbringungsmöglichkeiten in Herkulesbad
 von Herkulesbad 
 Herkulesbad: Zwischen Agonie und altem Glanz, ORF.at (21. August 2016), mit aktuellen Bildern

Ռումինիայի քաղաքներ
Ռումինիայի բնակավայրեր
Առողջարանային քաղաքներ